《报政还出庐山下见莳秧者》
明代·关捷先

仙源万井绿云稠，风日清和东作优。石垄犁烟骄小犊，春林呼雨乱啼鸠。

牧人已兆维鱼梦，太史将书大有秋。自笑心劳甘政拙，不耕吾已负先畴。

作者简介：关捷先，字宁后，一字蓬石。南海人。明思宗崇祯七年（一六三四）进士，官吏部文选司郎中。著有《锦亭》、《大社》、《青原》、《大社经正》、《录竹樵合草》、《醉梦续吟》、《云游》、《云随》、《樵馀》诸草行世。《明史》卷二七八、清黄登《岭南五朝诗选》卷六有传。